stanford-oval/wikipedia huggingface dataset:
Fallout: Brotherhood of Steel
Pelattavissa olevat hahmot

Pelaaja valitsee yhden kuudesta hahmosta, jota hän ohjaa pelihahmonaan. Pelissä ei ole ryhmäjäseniä, jotka kulkevat pelaajan mukana kuten muissa Fallout-sarjan peleissä. Seuraavan listan kolme viimeistä hahmoa avautuvat pelaaja käytettäviksi sen jälkeen, kun pelaaja suorittaa loppuun tietyn osan pelistä.
Cain on ghoul, joka päätti liittyä Brotherhoodiin sen jälkeen, kun supermutantit tuhosivat hänen kotikylänsä. Keskikokoisena hän pystyy käyttämään raskaita aseita (heavy weapons) ja kaksoisaseita (dual weapons), mutta ei pysty liikkumaan hyvin, eikä juoksemaan niiden kanssa.
Cyrus syntyi maanviljelijäkylään, mutta hän aloitti harhailemaan autiomaassa sen jälkeen, kun supermutantit tuhosivat hänen kylänsä. Myöhemmin hän päätti liittyä Brotherhoodiin sotilaaksi. Suurikokoisena hän pystyy liikkumaan hyvin raskaidenkin aseiden kanssa. Cyrus ei pysty käyttämään kaksoisaseita, eikä kykene myöskään juoksemaan samalla kun ampuu millä tahansa aseella.
Nadia vietti lapsuutensa kaduilla orpona. Vaikka hän sopeutui elämään kadulla, hän päätti silti liittyä Brotherhoodiin sen jälkeen, kun hän huomasi kuinka ihmisystävällisiä sen jäsenet olivat. Pienikokoisena hän pystyy käyttämään kaksoisaseita, mutta ei pysty käyttämään raskaita aseita. Nadia pystyy juoksemaan ampuessaan aseilla, joita hän pystyy käyttämään.
Patty on piilotetun holvin järjestyksenvalvoja. Hänellä pystyy pelaamaan, kun pelin ensimmäinen osa on suoritettu. Hänellä on samat aseiden käyttötaidot kuin Nadialla. Pattyllä on +10 pistettä enemmän Base Armoria (suom. perussuojusta) ja lisäetuja seuraaviin taitoihin: +20% Bargaining-taitoon, +80% Gun Damage -taitoon, +25% Desert Soldier -taitoon ja +25% Future Woman -taitoon.
Rhombus on Brotherhood of Steelin jäsen. Vaikka Rhombus kuolee mutantin tehdessä itsemurhaiskun, on hän pelattavissa pelaajan suoritettua pelin toisen osan. Toisin kuin muilla neljällä ensimmäisellä hahmolla, Rhombuksella ei ole rajoituksia tai lisäetuja aseluokkien välisiin eroihin, kuten liikkumiseen tietyn aseen kanssa. Rhombuksella on lisäetua Base Armoriin +30. Hänellä on +100% Melee Damage -taitoon ja +50% Explosive Damage -taitoon. Rhombuksella on myös muilta puuttuvat Wastelander- ja Heavy Hitter -taidot.
Vault Dweller (suom. holvinasukas) on alkuperäisten Fallout-pelien päähenkilö. Hänet saa käyttöönsä sen jälkeen pelaajan päästyä pelin läpi. Tämän tehokkaan hahmon saa käyttöönsä vain aloittaessa uuden pelin, ja kuten Rhombuksella: Vault Dwellerillä ei ole aseluokkiin liittyviä rajoituksia. Vault Dwellerillä Base Armoria 20 ja +100% seuraaviin taitoihin: Melee Damageen, Gun Damageen ja Explosive Damageen. Näiden lisäksi hänellä on +20% Slayer- ja Fortune Finder -taitoihin sekä +100% Heavy Hitteriin ja Wastelander-taitoon.
Kulttuurilliset viittaukset pelissä

Pelissä Vault Dweller antaa pelaajalle kenttäpullon, jossa on Vault 13 -logo. Tämä esine löytyy myös alkuperäisestä Falloutista ja Fallout 2:sta.
Peli sisältää Slipknotin, Killswitch Engagen, Celldwellerin, Meshuggahin, Devin Townsendin ja Skinlabin musiikkia.
Pelissä on henkilö, joka sanoo olevansa Robert Paulsen rosvojen hyökätessä kylään. Tämä on viittaus Fight Club -elokuvaan.
Aiheesta muualla

IGN:n Brotherhood of Steel -opas (englanniksi)
Gamebansheen BoS-sivusto (englanniksi)
Arvostelu Gamespotissa (englanniksi)
Fallout: Brotherhood of Steel The Vaultissa, Fallout-wikissä (englanniksi)
Fallout-pelisarja
| --- | --- |
Pääsarjan pelit:   Fallout  Fallout 2  Fallout 3  Fallout: New Vegas  Fallout 4 
Spin-offit:   Fallout Tactics: Brotherhood of Steel  Fallout: Brotherhood of Steel  Fallout 76 
Keskeytetyt:   Van Buren  Fallout: Brotherhood of Steel 2  Fallout Online 
Mobiilipelit:   Fallout Shelter 
Miniatyyripelit:   Fallout: Warfare 
Taistelutilanne Fallout: Brotherhood of Steel -pelissä.
Freud – salatut intohimot

| Freud – salatut intohimot> Freud: The Secret Passion |
| --- | --- |

Ohjaaja:  John Huston
Käsikirjoittaja:  John Huston Wolfgang Reinhardt Charles Kaufman
Tuottaja:  Wolfgang Reinhardt
Säveltäjä:  Jerry Goldsmith
Kuvaaja:  Douglas Slocombe
Leikkaaja:  Ralph Kemplen
Pääosat:   Montgomery Clift  Susannah York 
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios
Ensi-ilta:  1962
Kesto:  140 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Freud – salatut intohimot on yhdysvaltalainen elokuva vuodelta 1962. Se kertoo vapaasti psykoanalyysin kehittäjän Sigmund Freudin elämästä. Filmin ohjasi John Huston, ja nimiosassa oli Montgomery Clift.
Jean-Paul Sartre osallistui elokuvan suunnitteluun sen alkuvaiheessa, mutta luopui käsikirjoitustehtävästä.
Pääosissa

| 0 | 1 | 2 |
| --- | --- | --- |
|  Montgomery Clift  | … |  Sigmund Freud, lääkäri ja psykoanalyytikko   |
|  Susannah York  | … |  Cecily Körtner, hysteerinen potilas   |
|  Susan Kohner  | … |  Martha Freud   |
|  Larry Parks  | … |  Dr. Joseph Breuer   |
Aiheesta muualla

Freud – salatut intohimot Internet Movie Databasessa (englanniksi)
Hautajaisvaakuna

Kustaa Flemingin hautajaisvaakuna vuodelta 1687 Askaisten kirkossa.
Hautajaisvaakuna (myös hautaus- tai hautavaakuna; ruots. begravningsvapen) on aateliin kuuluneiden miesten hautajaismenoissa lähinnä Ruotsin suurvalta-aikana käytetty vaakuna. Vaakunat ja vaakunasarjat olivat hautajaiskulkueessa näkyvästi esillä, ja näkyvyyden varmistamiseksi ne olivat usein pitkien tankojen päässä. Vainajan omaa vaakunaa (ns. päävaakuna) kannettiin surulipun kanssa arkun edessä, hänen esi-isiensä vaakunoita (ns. esipolvivaakunat) puolestaan arkun molemmilla puolilla.
Mikäli haudattavana oli aatelissuvun viimeinen miespuolinen jäsen, hautajaisiin tehtiin usein myös erityinen vaakuna, joka murrettiin suvun sammumisen merkiksi. Murrettavaan vaakunaan sahattiin syviä uurteita, jotta se olisi helpompi murtaa. Murtaminen oli erillinen seremonia, jonka suoritti papin sijaan korkeampi upseeri tai virkamies. Murretun vaakunan kappaleet saatettiin myös sirotella hautamultiin ja peittää hautaan.
Historia

Hautajaisvaakunaperinne sai alkunsa taisteluissa käytetyistä kilvistä, joita vaikutusvaltaiset henkilöt lahjoittivat kirkoille keskiajalla. Sotataidon kehittymisen myötä kilven merkitys taisteluaseena väheni, ja sitä ryhdyttiin käyttämään vaakunana. 1500-luvulla kirkoille lahjoitettiin yhä enemmän kilpiä, joita ei ollut tarkoitettu lainkaan sotimiseen. Vanhimmat ruotsalaiset hautajaisissa kannetut kilvet ovat 1500-luvun lopulta. Hautajaisten jälkeen ne ripustettiin hautakirkon seinälle. Aluksi tällaiset vaakunat oli maalattu puiselle tai joskus myös peltiselle levylle. Myöhemmin aluslevyt alettiin sahata kilven tai koko vaakunan muotoiseksi, ja levyn päälle kiinnitettiin reliefimäinen kilpi ja kolmiulotteinen kypärä ja kypäränkoriste. Vaakunoissa saatettiin myös yhdistellä puuta ja peltiä. Saksankielisiltä alueilta peräisin olleiden kuvanveistäjien vaikutuksesta kilvistä ja muista veistetyistä osista tuli yhä plastisempia ja taidokkaampia.
Kun Ruotsista tuli suurvalta, omien esipolvien tuntemisesta tuli tärkeämpää. Niinpä hautajaissaattueissakin alettiin kantaa päävaakunan lisäksi esipolvivaakunoita. Erillisten kulkueessa kannettavien vaakunoiden sijasta esipolvivaakunat saatettiin myös liittää pienikokoisina päävaakunan ympärille. Kaukaisimpien esipolvivaakunoiden tekemistä hankaloitti mallikuvien etsintä niitä varten, sillä ensimmäinen painettu ruotsinkielinen vaakunakirja ilmestyi vasta vuonna 1650, ja sekin oli harvinainen.
Hautajaisvaakunoiden käyttö väheni 1700-luvun alussa Pohjan sodan ja ruton myötä. Kun vielä vuonna 1713 toteutettiin omaisuusverouudistus, jonka myötä aatelin taloudellinen asema heikkeni huomattavasti, loistokkaat heraldiset hautajaiset vähenivät. Vaakunoiden käyttö ei loppunut kuitenkaan kokonaan, ja esimerkiksi Porvoon tuomiokirkossa on päävaakuna vuodelta 1752. Vaakunan murtamisperinne jatkui hajanaisena 1800- ja 1900-luvuilla. Viimeinen tunnettu maininta siitä on vuodelta 1932.
Aiheesta muualla

Kuvia tai muita tiedostoja aiheesta Hautajaisvaakuna Wikimedia Commonsissa
Hallinnollinen taakka

Hallinnollinen taakka tai hallinnollinen kustannus tarkoittaa yritysten toimia, jotka ovat välttämättömiä vain lainsäädännön takia, mutta eivät reaalisesti. Esimerkiksi erilaiset ilmoitukset viranomaisille liittyen veroihin ja palkanmaksuun kuuluvat tähän kategoriaan. Samoin hallinnollista taakkaa ovat erilaiset kirjanpidot muun muassa rahaliikenteestä, vaarallisista tai luvanvaraisista aineista sekä varastoista.
Hallinnollinen taakka voi haitata merkittävästi yritysten varsinaista toimintaa ja vaikuttaa siten laajemminkin talouteen. Esimerkiksi maatalouden osalta uutisoidaan toistuvasti tuottajien väsymyksestä byrokratiaan, jonka hoitaminen haittaa varsinaisen tuotantotyön tekemistä. Yksityishenkilöiden osalta verrattaen yleistä on erilaisten sosiaaliturvahakemusten tarpeeton monimutkaisuus, joka mainitaan joskus ainoaksi syyksi sosiaaliturvan hakematta jättämiselle, vaikka henkilö olisi siihen täysin oikeutettu.
Suuret yritykset saattavat kannattaa hallinnollisen taakan kasvattamista, sillä taakka on suhteellisesti raskaampi pienemmille yrityksille. Hallinnollisen taakan kasvatus voi siis olla myös keino vähentää kilpailua. Yhdysvalloissa House Committee on Small Business kiinnittää huomiota siihen miten lainsäädäntö vaikuttaa pieniin yrityksiin ja yrittäjiin.
Aiheesta muualla

Helppo Hallinto - Sujuva Suomi palvelu (Arkistoitu – Internet Archive)
Futsal-Ykkönen

| Futsal-Ykkönen |
| --- | --- |

Laji:  Futsal
Maa(t):  Suomi
Perustettu:  2002
Joukkueita:  12
Sarjataso:  2
Ylempi taso:  Futsal-liiga
Alempi taso:  Futsal-Kakkonen
Sivusto:  Futsal-Ykkönen
Futsal-Ykkönen on miesten futsalin toiseksi korkein sarjataso Suomessa. Se on Palloliiton alainen sarja, jota on pelattu kaudesta 2002-2003 lähtien. Sitä ennen aluesarjat olivat suoraan Futsal-liigan alapuolella.
Kaudeksi 2004-2005 lohkot laajenivat kahdeksanjoukkueisiksi. Kaudella 2008-2009 pelattiin kahdessa kymmenen joukkueen lohkossa samoin kuin seuraavalla kaudella, jonka päätteeksi etelälohkossa oli tosin vain kahdeksan joukkuetta. Kaudeksi 2010-2011 Ykkönen muuttui valtakunnalliseksi sarjaksi, johon osallistui 15 joukkuetta. Kaudesta 2011-2012 alettiin pelata nykyisen kaltaista 12 joukkueen kaksikertaista sarjaa.
Kausi 2021–2022

Futsal-Ykkönen pelataan kahdentoista joukkueen kaksinkertaisena sarjana. Jokainen joukkue pelaa siis kaudella 22 ottelua.
Ajan tasalla oleva sarjataulukko nähtävillä Palloliiton sivuilla
| Joukkue | Edellisen kauden sijoitus | Kotikunta | Kotihalli | Päävalmentaja | Seuran nettisivut | Palloliiton joukkueprofiili |
| --- | --- | --- | --- | --- | --- | --- |
| AS Moon | 5. | Raahe | Raahen liikuntahalli | Marko Keinänen | AS Moon (Arkistoitu – Internet Archive) |  (Arkistoitu – Internet Archive) |
| KF Kosova | 8. | Turku | Samppalinnan Palloiluhalli | Esat Kurdi |  |  (Arkistoitu – Internet Archive) |
| FC Kiisto | 3. | Vaasa | Vaasan Kauppaoppilaitos | Tomi Pylkkänen | FC Kiisto |  (Arkistoitu – Internet Archive) |
| FC OPA | 10. | Oulu | Urheilutalo | Heikki Viia | FC OPA |  (Arkistoitu – Internet Archive) |
| FC Rauma | 6. | Rauma | SAMK Kauppis | Jere Kyrkkö | FC Rauma (Arkistoitu – Internet Archive) |  (Arkistoitu – Internet Archive) |
| HIFK FS | Putosi liigasta | Helsinki | Pirkkolan Palloiluhalli | Joonas Heino |  |  |
| Ilves FS | Putosi liigasta | Tampere | Kauppi Sports Center | Joonathan Hynninen |  |  |
| Pirkkalan Jalkapalloklubi | Putosi liigasta | Pirkkala | Pirkkalan vapaa-aikakeskus | Heikki Kujansivu |  |  |
| PP-70 | Putosi liigasta | Tampere | Tesoman Palloiluhalli | Jarkko Jousmäki |  (Arkistoitu – Internet Archive) |  |
| SC Riverball | 9. | Joensuu | Joensuun Urheilutalo | Maru Grönroos |  |  (Arkistoitu – Internet Archive) |
| Tervarit | 4. | Oulu | Urheilutalo | Antti Kaisto | tervarit.fi/ |  (Arkistoitu – Internet Archive) |
| VehU | 7. | Tampere | Kauppi Sports Center | Janne Malmi |  |  |
Kausi 2021–2022 > Sarjasta nouseminen ja putoaminen

Sarjan voittaja nousee Futsal-liigaan. Sarjan toiseksi sijoittunut pääsee liigakarsintaan liigan 11. sijoittuneen joukkueen kanssa. Sarjassa sijoille 9.ja 10 sijoittuneet joukkueet karsivat sarjapaikasta kahden Futsal-Kakkosen joukkueen kanssa. Runkosarjan kaksi viimeistä putoavat Kakkoseen. .
Jos yksittäinen karsintaottelu päättyy tasan, pelataan 2 x 5 minuutin jatko-ottelu ja jos ottelu senkin jälkeen on tasan, voittaja ratkaistaan rangaistuspotkupisteestä potkaistavilla potkuilla FIFA:n futsalsääntöjen mukaan. />
Pistepörssin voittajat

| Kausi | Pelaaja | Seura | O | M | S | P | Lähde |
| --- | --- | --- | --- | --- | --- | --- | --- |

| 2014–2015 | Miika Korpela | LaPo | 18 | 18 | 19 | 37 |  |
| 2015–2016 | Gezim Voca | Kosova | 18 | 36 | 17 | 53 |  |
| 2016–2017 | Mika Jussila | Mad Max | 22 | 36 | 18 | 54 |  |
| 2017–2018 | Marko Keinänen | AS Moon | 20 | 17 | 24 | 41 |  |
| 2018–2019 | Antti Korhonen | EBK | 21 | 34 | 4 | 38 |  |
| 2019–2020 | Miikka Mörö | PJK | 20 | 32 | 18 | 50 |  |
| 2020–2021 | Mikke Louhela | AU | 20 | 34 | 13 | 47 |  |
| 2021–2022 | Matias Träskbäck | Kiisto | 22 | 35 | 8 | 43 |  |
| 2022–2023 | Atte Henttu | TP-Kaarle | 22 | 43 | 11 | 54 |  |
| 2023–2024 | Heikki Korhonen | JoSePa | 21 | 30 | 19 | 49 |  |
Gardner Williams

Gardner Williams (16. huhtikuuta 1877 Massachusetts Yhdysvallat – 14. joulukuuta 1933 Kalifornia Yhdysvallat) oli yhdysvaltalainen uimari, joka osallistui vuoden 1896 kesäolympialaisissa 100 ja 1200 metrin vapaauinteihin. Williamsin aikoja tai sijoja kilpailuissa ei tiedetä, mutta on varmaa, että 100 metrin vapaauinnissa hän ei sijoittunut kahden parhaan joukkoon, eikä 1200 metrin vapaauinnissa kolmen parhaan joukkoon.
Gardner Fox

| Gardner Fox> Henkilötiedot |
| --- | --- |
Syntynyt: 20. toukokuuta 1911  Brooklyn, New York
Kuollut: 24. joulukuuta 1986 (75 vuotta)
Kansalaisuus:  yhdysvaltalainen
Ammatti:  Sarjakuvakäsikirjoittaja
Gardner Francis Cooper Fox (20. toukokuuta 1911 – 24. joulukuuta 1986) oli yhdysvaltalainen sarjakuvakäsikirjoittaja, joka muistetaan lukuisten DC Comicsin sarjakuvahahmojen luomisesta, kuten Sandman, Salama, Haukkamies, Doctor Fate, Atomi, Zatanna ja Amazo. Lisäksi hän loi DC:n tunnetuimman ryhmän Oikeuden Puolustajat. Sarjakuvien historioitsijat ovat arvioineet Foxin kirjoittaneen yli 4000 sarjakuvaa.
Hans Wagner

Hans Wagnerin ottama kuva vuodelta 1940 Łódźin kaupungista miehitetystä Puolasta.
Hans Wagner (1909 Berliini – 1981 Vlotho) oli saksalainen valokuvaaja.
Uran alkuvaiheet

Berliinissä syntynyt Wagner vaikutti suurimman osan elämästään Saksan länsiosassa Westfalenissa sijaistsevassa Vlothon kaupungissa, jonne hän oli muuttanut äitinsä kanssa 12-vuotiaana. Valokuvaajaksi hän ryhtyi jäätyään työttömäksi 1930-luvun laman myötä. Aluksi Wagner valokuvasi harrastusmielessä erilaisia maisemakuvia ja myöhemmin myös muotokuvia. Niitä saatu myönteinen palaute rohkaisi häntä perustamaan oman toiminimen vuonna 1932. Seuraavien vuosien aikana hän matkusti ahkerasti valokuvaamassa Saksassa, Sveitsissä, Itävallassa sekä Skandinaviassa. Postikorttien lisäksi hänen kuviaan julkaistiin myös lehdissä. Vuonna 1937 Wagner siirtyi Wetzlarissä toimivan Leitz-yhtiön palvelukseen. Hän työskenteli yhtiön kuva-arkistossa sekä toimi opettajana Leitzin järjestämillä valokuvauskursseilla.
Kuvausmatka Suomessa

Kesällä 1939 Wagner kutsuttiin Suomeen. Hänen tehtävänään oli Suomen matkailijayhdistyksen toimeksiannosta kiertää kuukauden ajan ympäri maata ja ottaa samalla värivalokuvia myöhemmin julkaistavaa kuvateosta varten. Kirjalla oli tarkoitus tehdä Suomea tunnetuksi ennen vuoden 1940 olympialaisia. Suomessa värikuvat olivat vuonna 1939 lähes tuntemattomia, joten kuvaaja piti hankkia ulkomailta.
Oppaana Wagnerin matkalla oli suomalainen valokuvaaja Päivi Kosonen, joka oli ollut tämän oppilaana Leitzin valokuvauskursseilla. Toisen maailmansodan vuoksi kirjaa ei kuitenkaan julkaistu. Wagnerin kuvat ilmestyivät vasta hänen kuolemansa jälkeen vuonna 1985 julkaistussa kuvateoksessa Viimeinen kesä.
Matkansa aikana Wagner teki tarkkoja muistiinpanoja, joissa hän yleensä kehui Suomea ja suomalaisia. Erityisesti hän oli mieltynyt Suomen rauhallisuuteen. Wagnerin Suomen kansaa ja sen sitkeyttä ihailevissa kirjoituksissa oli havaittavissa tiettyjä kaikuja Saksassa vallitsevasta kansallissosialismista ja sen opeista. Matkansa jälkeen tekemissään muistiinpanoissa Wagner paheksui Saksan ja Neuvostoliiton välistä hyökkäämättömyyssopimusta Suomen aseman vuoksi.
Sota-aika

Sodan sytyttyä Wagner ilmoittautui vapaaehtoiseksi ja työskenteli siviilivalokuvaajana. Aluksi hän toimi uutiskuvaajana Berliinissä sekä myöhemmin myös rintamilla Euroopassa ja Pohjois-Afrikassa. Vuonna 1943 Wagner joutui vangiksi Afrikassa ja hän vietti loppuajan sodasta internoituna Kansasissa Yhdysvalloissa.
Sodan jälkeen

Vapauduttuaan internointileiriltä Wagner palasi Vlothoon ja perusti postikortteja valmistavan yrityksen. Hän kiersi vuosien ajan kuvaamassa ympäri Keski- ja Etelä-Eurooppaa. Saksassa hän kuvasi lisäksi erilaisia tapahtumia sekä muoto- ja perhekuvia.
Hävitty sota katkeroitti Wagnerin niin, että hän ryhtyi äärioikeistolaisen NPD:n kannattajaksi. Wagner myös kielsi esimerkiksi Auschwitzin keskitysleirin olemassaolon ja oli mukana Rudolf Hessin vapauttamista ajaneessa liikkeessä.
Nykyään Hans Wagnerin yli 100 000 valokuvaa käsittävää kuvakokoelmaa säilytetään hänen kotiseudullaan Herfordin kaupunginarkistossa. Hänen sota-aikaisia valokuviaan säilytetään Saksan valtionarkistossa.
Finlayson (täsmennyssivu)

Finlayson voi tarkoittaa ainakin seuraavia:
Finlayson, suomalainen tekstiilialan yritys
Finlaysonin tehdasalue, historiallinen tehdasalue Tampereen keskustassa
Finlayson, Finlaysonin tehdasalueen ympärillä sijaitseva Tampereen kaupunginosa
Finlayson, Tampereen suunnittelualue
Sukunimenä

James Finlayson (1772–1852), skotlantilaissyntyinen Finlaysonin tehtaiden perustaja
James ”Jimmy” Finlayson (1887–1953), skotlantilais-yhdysvaltalainen elokuvanäyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Finlayson”, voi hakea sivunnimihaulla, laajalla sivunnimihaulla tai tekstihaulla.
Futsal Final Four -turnaus

Futsal Final Four on suomalaisen futsalin cup-muotoinen lopputurnaus, joka järjestetään vuosittain helmikuussa. Hallitsevat mestarit ovat 2019 turnauksen voittaneet Leijona Futsal (miehet) ja GFT (naiset).
Nykymuodossaan se on Suomen seurajoukkuefutsalin tärkein Cup-kilpailu, joka huipentuu yhden viikonlopun aikana pelattavaa neljän joukkueen lopputurnaukseen. Turnauksessa ratkaistaan sekä naisten että miesten Cup-mestaruus. Futsalin Final Four-turnaus 2019 järjestettiin Jyväskylän Monnarilla 16.-17.2.2019.
Final Four 2019

Final Four 2019 miesten lopputurnauksen osallistuvat liigajoukkueet Kampuksen Dynamo, Leijona Futsal, Mad Max sekä futsal-kakkosessa pelaava FC Kiisto. Final Four 2018 mestari Kampuksen Dynamo pääsi automaattisesti lopputurnaukseen ja kolme muuta selvittivät tiensä finaaliturnaukseen Futsal Cupin pudotuspelien kautta. Naisten puolella loppurunaukseen selvittivät tiensä hallitseva mestari Ilves FS, GFT, ACE ja MuSa Futsal. Lauantainan pelataan välierät ja sunnuntaina finaalit. Sunnuntain ennen varsinaisia finaaleja pelataan miesten ja naisten sarjojen pikkufinaalit, joihin pääsevät joukkueet ovat Futsal Cupissa parhaiten pärjänneet Liigan ulkopuoliset joukkueet.
Jos turnauksessa ottelu on varsinaisen peliajan jälkeen tasan, siirrytään ilman jatkoaikaa suoraan 10m rangaistupotkuihin paras kolmesta-järjestelmällä.  Kaikki turnauksen ottelut ovat nähtävillä Yle Areenassa.
| Pvm | Aika | MIEHET | MIEHET | MIEHET |  | NAISET | NAISET | NAISET | NAISET | NAISET |
| --- | --- | --- | --- | --- | --- | --- | --- | --- | --- | --- |
| 16.2.2019 | 11:00 | MadMax | 5 - 4 (1 -1) | FC Kiisto |  | 13:00 | Ilves FS | 1-5 (1-2) | GFT |  |
| 16.2.2019 | 15:00 | Kampuksen Dynamo | 2 - 2 (1 - 1) (rp 0 - 2) | Leijona Futsal |  | 17:00 | MuSa | 4 - 3 (3 - 2) | ACE |  |
| 17.2.2019 |  | Pikkufinaali | Pikkufinaali | Pikkufinaali |  | Pikkufinaali | Pikkufinaali | Pikkufinaali | Pikkufinaali |  |
| 17.2.2019 | 13:00 | AU | 3-8 (3-5) | Riemu |  | 11:00 | GFT Quba | 4-1 (0-0) | FC Halikko |  |
| 17.2.2019 |  | Finaali | Finaali | Finaali |  | Finaali | Finaali | Finaali | Finaali | Finaali |
| 17.2.2019 | 18:00 | MadMax | 1-12 (1-3) | Leijona Futsal |  | 15:30 | GFT | 5-2 (2-0) | MuSa |  |
Final Four-tunauksen historiaa

Kaudeksi 2016-2017 vähäiselle huomiolle jäänyttä Suomen Futsal Cupin formaattia päätettiin uudistaa. Englanninkielisellä nimellä kulkeva Final Four -formaatti on lainattiin Etelä-Euroopan perinteisistä futsalmaista ja se korvasi 2017 - 2018 kaudella Palloliiton järjestämän Futsal Cupin, joka oli kaikille seuroille avoin Cup-kilpailu sarjatasosta riippumatta. Nykymuotoisen turnauksen järjestävänä tahona toimii Futsal-Liigaseurat ry. Kaudella 2016–17 pelattiin vielä sekä Cup- että Final Four -mestaruudesta.
Vuoden 2018 turnaukseen osallistujat määräytyivät runkosarjan syyskierroksen perusteella. Lopputurnaukseen pääsi mukaan 11 pelatun kierroksen jälkeen neljä parhaiten sijoittunutta joukkuetta. Turnauksen otteluohjelmaa muutettiin Final Four 2019 siten, että lopputurnaukseen pääsivät edellisen vuoden turnausvoittaja sekä kolme muuta pudotuspelien voittanutta joukkuetta.
|  | Mestari | 2>  | 3>  | 4>  | Paikka | Joukkueiden määräytyminen |  |
| --- | --- | --- | --- | --- | --- | --- | --- |
| 2019 | Leijona Futsal | MadMax | Kampuksen Dynamo | FC Kiisto | Jyväskylän Monnari | Mestari + Cup-karsinta |  |
| 2018 | Kampuksen Dynamo | Sievi FS | Someron Voima | Leijona Futsal | Loimaan Liikuntahalli | Sarjataulukon perusteella |  |
| 2017 | Someron Voima | Leijona Futsal | Ilves FS | Sievi FS | Tesoma PH | Sarjataulukon perusteella |  |
Aiheesta muualla

YLE Areena Final Fourin kaikki ottelut
GHS-järjestelmä

GHS:n mukainen etiketti.
GHS-järjestelmä (Globally Harmonised System of classification and labelling of chemicals) on YK:n alaisuudessa kehitetty kokonaisuus, jonka tavoitteena on yhdenmukaistaa kemikaalien luokitus- ja merkintäjärjestelmä maailmanlaajuisesti.
GHS-järjestelmä tarjoaa tietoja aineiden fysikaalis-kemiallisista ominaisuuksista ja ihmisen terveyteen sekä ympäristöön kohdistuvista vaaroista. Tavoitteena on edistää kemikaalien turvallista kuljetusta, käsittelyä ja käyttöä sekä helpottaa kaupankäyntiä. Uusi järjestelmä kattaa sekä kuljetettavien kemikaalien pakkaukset että käyttöpakkaukset.
GHS-järjestelmän käyttöönotosta päätettiin YK:n kestävän kehityksen huippukokouksessa vuonna 2002. Tavoitteena oli, että järjestelmä saatetaan sitovaksi lainsäädännöksi maailmanlaajuisesti vuoteen 2008 menneessä. EU-alueen GHS-asetuksen valmisteli Euroopan komissio. Se korvaa nykyisen lainsäädännön kemikaalien luokituksesta ja merkitsemisestä.
Aiheesta muualla

Wikimedia Commonsissa on kuvia tai muita tiedostoja aiheesta .
United Nations Economic Commission for Europe (UNECE): About the GHS (englanniksi)
Fallout 76

| Fallout 76 |
| --- | --- |

Kehittäjä:  Bethesda Game Studios
Julkaisija:  Bethesda Softworks
Ohjaaja:  Jeff Gardiner
Suunnittelija:  Emil Pagliarulo Chris Cummings
Taiteilija:  Istvan Pely Nathan Purkeypile
Säveltäjä:  Inon Zur
Ohjelmoija:  Guy Carver Patrick Labrie Jason Hasenbuhler
Pelisarja:  Fallout
Pelimoottori:  Creation Engine
Julkaistu:   14. marraskuuta 2018
Lajityyppi:  toimintaroolipeli
Pelimuoto:  moninpeli
Ikäluokitus:  PEGI: 18 ESRB: M  Virheellinen ESRB-arvo
Alusta:  Microsoft Windows PlayStation 4 Xbox One
Jakelumuoto:  Blu-ray DVD digitaalinen lataus
Lisää peliartikkeleitaVideopelien teemasivulla
Infobox OK    : 
Fallout 76 on Bethesda Game Studiosin kehittämä toimintaroolipeli. Peli on julkaistu 14. marraskuuta 2018 PlayStation 4:lle, Windowsille ja Xbox Onelle.
Peli sijoittuu Fallout-sarjan maailmaan ja pelaaja voi kohdata muita pelaajia verkossa.